Իմ անձնական նահանգ Այդահո

**«Իմ անձնական նահանգ Այդահո»** (), Գաս Վան Սենթի ամերիկյան արկածային դրամա։ Ֆիլմի պրեմիերան կայացել է 1991 թվականի հուլիսի 20-ին Ճապոնիայում և նույն տարվա սեպտեմբերին ցուցադրվել Վենետիկի 48-րդ կինոփառատոնում։ Գլխավոր հերոսի՝ Մայքլ Ուոթերսի դերակատար Ռիվեր Ֆենիքսը ստացել է «Վոլպիի գավաթ» և «Անկախ ոգի» մրցանակները՝ որպես «Տղամարդու լավագույն դեր», և «Կինոքննադատների ամերիկյան ազգային հասարակության» պարգևը՝ որպես «Գլխավոր դերի լավագույն դերասան»։

## Սյուժե
Ֆիլմը պատմում է Պորտլենդից երկու հասթլերներ Մայք Ուոթերսի (Ռիվեր Ֆենիքս) և Սքոթ Ֆեյվորի (Կիանու Ռիվզ) պատմությունը, որոնք ուղևորվում են Մայքի մորը որոնելու։ Ճանապարհորդությունը նրանց առաջին հերթին բերում է Մայքի համար հարազատ վայրեր (Այդահո), այնուհետև՝ Իտալիա, իսկ վերադառնալուց հետո՝ Պորտլենդ։

Սքոթի կերպարը ծագում է շեքսպիրյան արքայազն Հելից, որը «Հենրի IV» պատմական ժամանակագրության թագաժառանգն է։ Ֆիլմում նա Պորտլենդի քաղաքապետի որդին է, որը դեմ է իր հոր վարած կյանքին և ներկայացնում է իր էպատաժային վարքը, այդ թվում՝ տղամարդու մարմնավաճառությունը։ Մայքը ոչ մի ապրուստի միջոց չունեցող, նարկոլեպսիայով տառապող և իր զուգընկերոջ հանդեպ ռոմանտիկ կապվածություն ունեցող նույնասեռական է։

Իտալիայում գտնվելու ժամանակ Սքոթը սիրահարվում է տեղի աղջկան։ Ֆիլմն ավարտվում է Սքոթի ամուսնությամբ, հոր մահից հետո ժառանգություն ստանալով, Մայքի հետ հարաբերությունների խզմամբ։ Մայքի ճակատագիրն անհայտ է մնում։ Ֆիլմի վերջին տեսարանում կրկնվում է առաջին տեսարանը, Մայքն ընկնում է Այդահոյի ճանապարհի հենց մեջտեղում։ Հեռվից երևում է, թե ինչպես է նրա անշարժ մարմինը վերցնում անցորդ անծանոթ տղամարդը։

## Դերերում
* Ռիվեր Ֆենիքս՝ Մայքլ Ուոթերս
* Կիանու Ռիվզ՝ *Սքոթ Ֆեյվոր*
* Ուիլյամ Ռիչերթ՝ *Բոբ Փիջին*
* Ջեյմս Ռուսո՝ *Ռիչարդ Ուոթերս, Մայքի եղբայրը*
* Վանա Օ’Բրայեն՝ *Շերոն Ուոթերս, Մայքի մայրը*
* Ուդո Կիր՝ *Հանս*
* Թոմ Թրոուփ՝ *Ջեք Ֆեյվոր, Սքոթի հայրը*
* Ֆլի՝ *Բադ*
* Կիարա Կազելի՝ *Կարմելա*
* Գրեյս Զաբրիսկի՝ *Ալենա*
* Միքի Քոթրել՝ *պապաշա Կարոլ*
* Սալի Քերթիս (1899—1998)՝ *Ջեյն Լայթուորք, հյուրանոցի «սեփականատիրուհի»*
* Ջեյմս Կևիզել (կամեո)՝ *ծառայող օդանավակայանում*
* Գաս Վան Սենթ (կամեո)՝ *դռնապան հյուրանոցում* (տիտրերում նշված չէ)

## Մրցանակներ և անվանակարգեր
* 1991՝ Ռիվեր Ֆենիքս - Վենետիկի կինոփառատոնի «Վոլպիի գավաթ»՝ որպես «Գլխավոր դերի լավագույն դերասան», ինչպես նաև Գաս Վան Սենթ - «Ոսկե առյուծ» գլխավոր մրցանակի առաջադրում
* 1991՝ Ռիվեր Ֆենիքս - ԱՄՆ կինոքննադատների ազգային հասարակության մրցանակ՝ որպես «Գլխավոր դերի լավագույն դերասան»
* 1992՝ «Անկախ ոգու» երեք մրցանակ՝ «Տղամարդու լավագույն դերակատարում» - Ռիվեր Ֆենիքս, «Լավագույն սցենար» - Գաս Վան Սենթ, «Ֆիլմի լավագույն բնօրինակ երաժշտություն» - Բիլ Սթեֆորդ, ինչպես նաև երեք առաջադրում՝ «Լավագույն կինոնկար» - Լորի Փարքեր, «Լավագույն ռեժիսուրա» - Գաս Վան Սենթ, «Լավագույն օպերատորական աշխատանք» - Էրիկ Ալան Էդվարդս և Ջոն Քեմփբել
* 1993՝ Ամերիկացի պրոդյուսերների Գիլդիայի մրցանակ՝ որպես «Գեղարվեստական ֆիլմի ամենախոստումնալից պրոդյուսեր» - Լորի Փարքեր

## Ծանոթագրություններ

## Գրականություն
* 

## Արտաքին հղումներ
* «Իմ անձնական նահանգ Այդահո» ֆիլմի ոչ պաշտոնական կայք
* Ֆիլմի էջը Ռիվեր Ֆենիքսի ռուս երկրպագուների կայքում

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1991 դրամա ֆիլմեր
Կատեգորիա:1991 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Բադի մուվի
Կատեգորիա:Իտալերեն ֆիլմեր
Կատեգորիա:Իտալիայում նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Շեքսպիրի ստեղծագործությունների էկրանավորումներ
Կատեգորիա:Ֆիլմեր դեռահասների համար
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Այդահոյում
Կատեգորիա:1990-ականների իտալերեն ֆիլմեր
Կատեգորիա:1990-ականների գերմաներեն ֆիլմեր
Կատեգորիա:Ֆիլմեր ինցեստի մասին